KBANK แจ้งเลิกกิจการ “กสิกรเซิร์ฟ” หลังโอนธุรกิจเข้า “กลุ่มการเงินธนาคาร”
KBANK แจ้งจดทะเบียนเลิกกิจการ บริษัท กสิกรเซิร์ฟ จำกัด ซึ่งเป็นบริษัทย่อยที่ธนาคารถือครองหุ้นทั้งหมด เนื่องจากโอนย้ายงานทั้งหมดให้กับบริษัทในกลุ่มธุรกิจทางการเงินธนาคารกสิกรไทย และไม่มีผลกระทบต่อการดำเนินงาน
KBANK แจ้งจดทะเบียนเลิกกิจการ บริษัท กสิกรเซิร์ฟ จำกัด ซึ่งเป็นบริษัทย่อยที่ธนาคารถือครองหุ้นทั้งหมด เนื่องจากโอนย้ายงานทั้งหมดให้กับบริษัทในกลุ่มธุรกิจทางการเงินธนาคารกสิกรไทย และไม่มีผลกระทบต่อการดำเนินงาน
10 เม.ย. 2566

ธนาคารกสิกรไทย จำกัด (มหาชน) หรือ KBANK ขอแจ้งให้ทราบว่าได้จดทะเบียนเลิกกิจการ บริษัท กสิกรเซิร์ฟ จำกัด (KASIKORN SERVE COMPANY LIMITED) (“KServe”) ซึ่งเป็นบริษัทย่อยที่ธนาคารถือครองหุ้นทั้งหมด เนื่องจากโอนย้ายงานทั้งหมดให้กับบริษัทในกลุ่มธุรกิจทางการเงินธนาคารกสิกรไทย
โดยได้แจ้งให้ธนาคารแห่งประเทศไทย (“ธปท.”) ทราบเมื่อวันที่ 10 เมษายน 2566 ธนาคารขอเรียนแจ้งว่า การยกเลิกกิจการดังกล่าว ไม่มีผลกระทบต่อการดำเนินงานและฐานะทางการเงินของธนาคารแต่อย่างใด และธนาคารจะดำเนินการในส่วนที่เกี่ยวข้องกับการชำระบัญชีให้เป็นไปตามขั้นตอนที่กฎหมายกำหนดต่อไป
 